《八咏楼与知府权纬联句 其六 宋明府席上赠胡仲申隐居并卲原性》
明代·李昱

近年耆旧晨星似，况复林泉事考槃。白首能来欣倒屣，青云不去耻弹冠。

日长公馆棠阴静，春莫山城雨气寒。更有同行邵文学，可辞樽酒罄交欢。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。